Κανάκης (όνομα)

Κανάκης, ελληνικό αντρικό κύριο όνομα (όνομα βαφτιστικό).
Ετυμολογία του ονόματος
Όνομα μεσαιωνικής προέλευσης, από το μεσαιωνικό κανάκι, από το  αρχαιοελληνικό καναχή «ήχος μετάλλων και μουσικών οργάνων», ουσιαστικό σχηματισμένο σε -αχή — πρβλ. στοναχή «αναστεναγμός» — που προέρχεται από το ινδοευρωπαϊκό *kan- «ηχώ, τραγουδώ» (πρβλ. λατινικό cano, γαλλικό chanter, ισπανικό cantar, γοτθικό hana «κόκορας», γερμανικό Hahn, αγγλικό hen «κότα» κ.ά.) — Η σημασιολογική μεταβολή μεταξύ των λέξεων καναχή και κανάκι είναι παράλληλη προς αυτή του ουσιαστικού χάδι (βλ. Χάιδω) < μεσαιωνικό ἠχάδι(ο)ν «τραγούδι», υποκοριστικό του αρχαιοελληνικού ἦχος.Γεώργιος Μπαμπινιώτης, Λεξικό της Ελληνικής Γλώσσας, Κέντρο Λεξικολογίας, Αθήνα 2005 Κατά το λεξικό του Ιδρύματος Τριανταφυλλίδη, το μεσαιωνικό κανάκι από το κανάκιον, ίσως από αρχαιοελληνικό καναχή «οξύς ήχος», από τις κραυγές που κάνουν τα μικρά όταν τα κανακεύουν, με εισαγωγή του επιθήματος -άκι.«κανάκια», Λεξικό της κοινής νεοελληνικής, Ινστιτούτο Νεοελληνικών Σπουδών — Ίδρυμα Μανόλη Τριανταφυλλίδη
Ονομαστική εορτή
Την Κυριακή των αγίων Πάντων (κινητή εορτή, 56 ημέρες, 8 εβδομάδες, μετά το Πάσχα).

Διάδοση του ονόματος
Από την έννοια του πολυαγαπημένου μέσα στην οικογένεια, που θα μεγαλώσει με χάδια και περιποιήσεις, ο Μπούτουρας το κατατάσσει στα «Ονόματα εξ ηθικών προτερημάτων».Αθανάσιος Χ. Μπούτουρας, Τα νεοελληνικά κύρια ονόματα ιστορικώς και γλωσσικώς ερμηνευόμενα, Αθήνα 1912, σ. 163 Σημασιολογικά παρεμφερές με τα βαφτιστικά Χάιδω, Χαϊδεμένη, Χαϊδευτός. Σε μια προσπάθεια στατιστικής αποτίμησης της συχνότητας των ελληνικών ονομάτων, το βαφτιστικό Κανάκης παρουσιάζεται στις θέσεις 305η–327η της συχνότητας των αντρικών ονόματων.Συχνότητα Ονομάτων / Ανδρικά Ονόματα
Τύποι του ονόματος Κανάκης και υποκοριστικά
Κανάκης, στα Σφακιά τής Κρήτης,Νικόλαος Γ. Κοντοσόπουλος, Διάλεκτοι και ιδιώματα της νέας ελληνικής, Αθήνα 1994, σ. 39 στην Κάρπαθο και την Κάσο,Δημήτριος Χαβιαράς, «Κύρια ονόματα ανδρών και γυναικών εν χρήσει παρά τοις κατοίκοις εκ των Νοτίων Σποράδων», Ζωγράφειος αγών: Μνημεία της ελληνικής αρχαιότητος ζώντα εν τω νυν ελληνικώ λαώ, τμ. Α΄, Κωνσταντινούπολη 1891, σ. 271 στη Χάλκη, στην Αίνο (Enez) της Θράκης,Αθανάσιος Χ. Μπούτουρας, ό.π. στην Πελοπόννησο
Κανακούλης, στην Κάρπαθο, υποκοριστικό· Κούλης, με αποκοπή των πρώτων συλλαβών
Θηλυκός τύπος του ονόματος
Κανάκη, στην Κυνουρία· Κανακώ, στη Μάνη

Σημειώσεις

Κατηγορία:Ανδρικά ελληνικά ονόματα
Κατηγορία:Ονόματα από τη λαϊκή παράδοση
Κατηγορία:Μεσαιωνικά ονόματα
Κατηγορία:Κάρπαθος